Document ID: 32001E0931

Reference:
EUR-Lex - 32001E0931 - HU
Fontos jogi nyilatkozat
|
32001E0931
Hivatalos Lap L 344 , 28/12/2001 o. 0093 - 0096
A Tanács közös álláspontja(2001. december 27.)a terrorizmus leküzdésére vonatkozó különös intézkedések alkalmazásáról(2001/931/KKBP)AZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak 15. és 34. cikkére,mivel:(1) Az Európai Tanács 2001. szeptember 21-i rendkívüli ülésén kinyilvánította, hogy a terrorizmus tényleges kihívást jelent a világ és Európa számára, és a terrorizmus leküzdése az Európai Unió egyik elsődleges célja.(2) Az Egyesült Nemzetek Biztonsági Tanácsa 2001. október 28-án elfogadta a terrorizmus leküzdése, különösen a terrorizmus finanszírozása elleni küzdelem érdekében kialakított széleskörű stratégiák megállapításáról szóló 1373. (2001.) számú határozatát.(3) A Tanács 2001. október 8-án megismételte az Unió az iránti eltökéltségét, hogy az Egyesült Államokkal szoros együttműködésben fellépjen a terrorizmus pénzügyi forrásai ellen.(4) A Tanács az ENSZ BT 1333. (2000.) számú határozata nyomán 2001. február 26-án elfogadta a 2001/154/KKBP közös álláspontot [1], amely többek között Oszáma bin Láden, valamint a vele kapcsolatban álló magánszemélyek és szervezetek pénzeszközének befagyasztásáról rendelkezik. Következésképpen ezek a személyek, csoportok és szervezetek nem tartoznak e közös álláspont hatálya alá.(5) Az Európai Uniónak további intézkedéseket kell hoznia az ENSZ BT 1373. (2001.) számú határozatának végrehajtására.(6) A tagállamok eljuttatták az Európai Unióhoz az egyes további intézkedések végrehajtásához szükséges információkat.(7) A Közösség fellépése szükséges ahhoz, hogy ezeket a bizonyos további intézkedéseket végrehajtsák; a tagállamok fellépése szintén szükséges, különösen a büntetőügyekben folytatott rendőrségi és igazságügyi együttműködés formáinak alkalmazása tekintetében,ELFOGADTA EZT A KÖZÖS ÁLLÁSPONTOT:1. cikk(1) A következő cikkek rendelkezéseivel összhangban ezt a közös álláspontot kell alkalmazni a terrorcselekményekben részt vevő és a mellékletben felsorolt személyekre, csoportokra és szervezetekre.(2) Ennek a közös álláspontnak az alkalmazásában a "terrorcselekményekben részt vevő személyek, csoportok és szervezetek":- a terrorcselekményeket elkövető vagy elkövetését megkísérlő, vagy a terrorcselekményekben részt vevő vagy azok elkövetését elősegítő személyek,- az ilyen személyek közvetett vagy közvetlen tulajdonában vagy ellenőrzése alatt álló szervezetek; az ilyen személyek és szervezetek nevében vagy irányítása alatt eljáró személyek, ideértve az ilyen személyek és a velük kapcsolatban álló személyek és szervezetek közvetlen tulajdonában vagy ellenőrzése alatt álló vagyonból származó vagy abból keletkezett pénzeszközöket is.(3) Ennek a közös álláspontnak az alkalmazásában "terrorcselekmény" a következő szándékos cselekmények egyike, amely jellege vagy összefüggései révén súlyos kárt okozhat egy országnak vagy egy nemzetközi szervezetnek, és amelyet a nemzeti jog bűncselekményként határoz meg, amennyiben abból a célból követik el, hogy:i. a lakosságot komolyan megfélemlítsék; vagyii. egy kormányt vagy egy nemzetközi szervezetet jogellenes módon arra kényszerítsenek, hogy az valamilyen cselekményt megtegyen vagy ne tegyen meg; vagyiii. súlyosan megingassák vagy lerombolják egy ország vagy egy nemzetközi szervezet alapvető politikai, alkotmányos, gazdasági vagy társadalmi felépítését:a) személy élete elleni merényletek, melyek halált okozhatnak;b) személy testi épsége elleni merényletek;c) emberrablás vagy túszszedés;d) kormányzati vagy egyéb közintézmény, közlekedési rendszer, infrastrukturális létesítmény, ideértve az információs rendszert is, a kontinentális talapzaton található rögzített platformok, közterület vagy magántulajdon súlyos károsodásának előidézése, amely az emberi élet veszélyeztetésével járhat, vagy jelentős gazdasági veszteséget okozhat;e) légijármű, hajó vagy más közlekedési vagy áruszállítási eszköz elfoglalása;f) fegyverek, robbanóanyagok vagy nukleáris, biológiai vagy vegyi fegyverek gyártása, birtoklása, megszerzése, szállítása, rendelkezésre bocsátása vagy felhasználása, valamint biológiai és vegyi fegyverek kutatása és fejlesztése;g) veszélyes anyagok kibocsátása, tűz, robbanás vagy árvíz előidézése az emberi életet veszélyeztetve;h) víz, energia vagy bármely egyéb alapvető természeti erőforrás szolgáltatásának megzavarása vagy megszakítása az emberi életet veszélyeztetve;i) fenyegetés az a)–h) alpontban felsorolt cselekmények bármelyikének elkövetésével;j) terrorista csoport irányítása;k) részvétel terrorista csoport tevékenységében, ideértve információk vagy anyagi erőforrások rendelkezésre bocsátását, vagy a csoport tevékenységének finanszírozását bármilyen módon, annak tudatában, hogy az hozzájárul a csoport bűnöző tevékenységeihez.Ennek a bekezdésnek az alkalmazásában a "terrorista csoport": legalább két személyből álló szervezett csoport, amely bizonyos időre terrorcselekmények egyetértésben történő elkövetésére létesült. A "szervezett csoport" olyan csoport, amely nem egy meghatározott terrorcselekmény azonnali elkövetésére, véletlenszerűen áll össze, és amely nem feltétlenül rendelkezik a tagjai számára szabályszerűen meghatározott szerepekkel, folyamatos tagsággal vagy fejlett szervezettel.(4) A mellékletben található listát az idevágó ügyiratok pontos információi, illetve anyagai alapján kell összeállítani, amelyek értelmében az illetékes hatóság határozatot hozott az érintett személyekről, csoportokról és szervezetekről, függetlenül attól, hogy a határozat terrorcselekményre irányuló nyomozás vagy vádemelés megindítására, komoly és hitelt érdemlő bizonyítékok vagy jelek alapján ilyen cselekmény elkövetésének kísérletére, abban való részvételre vagy annak elősegítésére, vagy ilyen bűntettek miatt kiszabott ítéletekre vonatkozik-e. A listába felvehetők azok a személyek, csoportok és szervezetek, akikről, illetve amelyekről az Egyesült Nemzetek Biztonsági Tanácsa megállapította, hogy kapcsolatban állnak a terrorizmussal, és velük szemben szankciókat rendelt el.Ennek a bekezdésnek az alkalmazásában az "illetékes hatóság" az igazságügyi hatóság, vagy ha az nem rendelkezik az e bekezdés hatálya alá tartozó területen illetékességgel, akkor az e téren illetékességgel rendelkező megfelelő hatóság.(5) A Tanács törekszik annak biztosítására, hogy a mellékletben felsorolt természetes vagy jogi személyek, csoportok vagy szervezetek nevét olyan, megfelelően részletes adatokkal egészítse ki, hogy lehetséges legyen az adott emberek és jogi személyek, szervezetek vagy szervek tényleges azonosítása, ily módon elősegítve az azonos vagy hasonló névvel rendelkezők mentésítését.(6) A mellékletben található listában szereplő személyek és szervezetek nevét rendszeresen és legalább hat hónaponként felül kell vizsgálni annak érdekében, hogy biztosítva legyen a listában való fenntartásuk megalapozottsága.2. cikkAz Európai Közösség, az Európai Közösséget létrehozó szerződésben ráruházott hatáskör keretén belül eljárva, elrendeli a mellékletben felsorolt személyek, csoportok és szervezetek pénzeszközeinek és egyéb vagyoni értékeinek vagy gazdasági erőforrásainak a befagyasztását.3. cikkAz Európai Közösség, az Európai Közösséget létrehozó szerződésben ráruházott hatáskör keretén belül eljárva, biztosítja, hogy pénzeszközöket, vagyoni értékeket vagy gazdasági erőforrásokat vagy pénzügyi vagy ezzel kapcsolatos egyéb szolgáltatásokat sem közvetve, sem közvetlenül nem bocsátanak a mellékletben felsorolt személyek, csoportok és szervezetek rendelkezésére.4. cikkA tagállamok, az Európai Unióról szóló szerződés VI. címe keretén belül a büntetőügyekben folytatott rendőrségi és igazságügyi együttműködés útján, a lehető legnagyobb mértékű támogatást nyújtják egymásnak a terrorcselekmények megelőzése és leküzdése terén. Ennek érdekében – hatóságaik által a mellékletben felsorolt bármely személyekkel, csoportokkal és szervezetekkel kapcsolatosan lefolytatott vizsgálatok és eljárások során – kérelemre teljes mértékben élnek biztosított hatáskörükkel, az Európai Unió jogi aktusainak, valamint a tagállamokra nézve kötelező egyéb nemzetközi megállapodásoknak, intézkedéseknek és egyezményeknek megfelelően.5. cikkEz a közös álláspont az elfogadásának napján lép hatályba.6. cikkEzt a közös álláspontot folyamatosan felül kell vizsgálni.7. cikkEzt a közös álláspontot a Hivatalos Lapban ki kell hirdetni.Kelt Brüsszelben, 2001. december 27-én.a Tanács részérőlaz elnökL. Michel[1] HL L 57., 2001.2.27., 1. o.--------------------------------------------------MELLÉKLETAz 1. cikkben említett személyek, csoportok és szervezetek első listája [1]1. SZEMÉLYEK*— ABAUNZA MARTINEZ, Javier (ETA-aktivista), született: Guernica (Biscay), 1965.1.1-je, személyazonosságiigazolvány-száma 78865882,*— ALBERDI URANGA, Itziar (ETA-aktivista), született: Durango (Biscay), 1963.10.7., személyazonosságiigazolvány-száma 78865693,*— ALBISU IRIARTE, Miguel (ETA-aktivista; a Gestoras Pro-amnistía tagja), született: San Sebastián (Guipúzcoa), 1961.6.7., személyazonosságiigazolvány-száma 15954596,*— ALCALDE LINARES, Angel (ETA-aktivista; a Herri Batasuna/E. H/Batasuna tagja), született: Portugalete (Vizcaya), 1943.5.2., személyazonosságiigazolvány-száma 14390353,— AL-MUGHASSIL, Ahmad Ibrahim (más néven ABU OMRAN; más néven AL-MUGHASSIL, Ahmed Ibrahim), született: Qatif-Bab al Shamal, Szaúd-Arábia, 1967.6.26., szaúd-arábiai állampolgár,— AL-NASSER, Abdelkarim Hussein Mohamed, született: Al Ihsa, Szaúd-Arábia, szaúd-arábiai állampolgár,— Al YACOUB, Ibrahim Salih Mohammed, született: Tarut, Szaúd-Arábia, 1966.10.16., szaúd-arábiai állampolgár,*— ARZALLUS TAPIA, Eusebio (ETA-aktivista), született: Regil (Guipúzcoa), 1957.11.8., személyazonosságiigazolvány-száma 15927207,— ATWA, Ali (más néven BOUSLIM, Ammar Mansour; más néven SALIM, Hassan Rostom), született: Libanon, 1960, libanoni állampolgár,*— ELCORO AYASTUY, Paulo (ETA-aktivista; a Jarrai/Haika/Segi tagja), született: Vergara (Guipúzcoa), 1973.10.22., személyazonosságiigazolvány-száma 15394062,— EL-HOORIE, Ali Saed Bin Ali (más néven AL-HOURI, Ali Saed Bin Ali; más néven EL-HOURI, Ali Saed Bin Ali), született: El Dibabiya, Szaúd-Arábia, 1965.7.10. vagy 1965.7.11., szaúd-arábiai állampolgár,*— FIGAL ARRANZ, Antonio Agustín (ETA-aktivista; a Kas/Ekin tagja), született: Baracaldo (Biscay), 1972.12.2., személyazonosságiigazolvány-száma 20172692,*— GOGEASCOECHEA ARRONATEGUI, Eneko (ETA-aktivista), született: Guernica (Biscay), 1967.4.29., személyazonosságiigazolvány-száma 44556097,*— GOIRICELAYA GONZALES, Cristina (ETA-aktivista; a Herri Batasuna/E. H/Batasuna tagja), született: Vergara (Guipúzcoa), 1967.12.23., személyazonosságiigazolvány-száma 16282556,*— IPARRAGUIRRE GUENECHEA, Ma Soledad (ETA-aktivista), született: Escoriaza (Navarre), 1961.4.25., személyazonosságiigazolvány-száma 16255819,— IZZ-AL-DIN, Hasan (más néven GARBAYA, AHMED; más néven SA-ID; más néven SALWWAN, Samir), született: Libanon, 1963, libanoni állampolgár,— MOHAMMED, Khalid Shaikh (más néven ALI, Salem; más néven BIN KHALID, Fahd Bin Adballah; más néven HENIN, Ashraf Refaat Nabith; más néven WADOOD, Khalid Adbul), született: Kuvait, 1965.4.14. vagy 1964.3.1-je, kuvaiti állampolgár,*— MORCILLO TORRES, Gracia (ETA-aktivista; a Kas/Ekin tagja), született: San Sebastián (Guipúzcoa), 1967.3.15., személyazonosságiigazolvány-száma 72439052,*— MÚGICA GOÑI, Ainhoa (ETA-aktivista), született: San Sebastián (Guipúzcoa), 1970.6.27., személyazonosságiigazolvány-száma 34101243,— MUGHNIYAH, Imad Fa'iz (más néven MUGHNIYAH, Imad Fayiz) a HEZBOLLAH magas beosztású hírszerzőtisztje, született: Tayr Dibba, Libanon, 1962.12.7., útlevélszáma 432298 (Libanon),*— MUÑOA ORDOZGOITI, Aloña (ETA-aktivista; a Kas/Ekin tagja), született: Segura (Guipúzcoa), 1976.7.6., személyazonosságiigazolvány-száma 35771259,*— NARVÁEZ GOÑI, Juan Jesús (ETA-aktivista), született: Pamplona (Navarra), 1961.2.23., személyazonosságiigazolvány-száma 15841101,*— OLARRA GURIDI, Juan Antonio (ETA-aktivista), született: San Sebastián (Guipúzcoa), 1967.9.11., személyazonosságiigazolvány-száma 34084. 504,*— ORBE SEVILLANO, Zigor (ETA-aktivista; a Jarrai/Haika/Segi tagja), született: Basauri (Biscay), 1975.9.22., személyazonosságiigazolvány-száma 45622851,*— OTEGIU UNANUE, Mikel (ETA-aktivista; a Jarrai/Haika/Segi tagja), született: Itsasondo (Guipúzcoa), 1972.10.8., személyazonosságiigazolvány-száma 44132976,*— PEREZ ARAMBURU, Jon Iñaki (ETA-aktivista; a Jarrai/Haika/Segi tagja), született: San Sebastián (Guipúzcoa), 1964.9.18., személyazonosságiigazolvány-száma 15976521,*— SAEZ DE EGUILAZ MURGUIONDO, Carlos (ETA-aktivista; a Kas/Ekin tagja), született: San Sebastián (Guipúzcoa), 1963.12.9., személyazonosságiigazolvány-száma 15962687,*— URANGA ARTOLA, Kemen (ETA-aktivista; a Herri Batasuna/E. H/Batasuna tagja), született: Ondarroa (Biscay), 1969.5.25., személyazonosságiigazolvány-száma 30627290,*— VILA MICHELENA, Fermín (ETA-aktivista; a Kas/Ekin tagja), született: Irún (Guipúzcoa), 1970.3.12., személyazonosságiigazolvány-száma 15254214;2. CSOPORTOK ÉS SZERVEZETEK*— Continuity Irish Republican Army (CIRA)*— Euskadi Ta Askatasuna/Tierra Vasca y Libertad/Baszk Szülőhaza és Szabadság (ETA)(A következő szervezetek az ETA terrorista csoport részei: K.a.s., Xaki; Ekin, Jarrai-Haika-Segi, Gestoras pro-amnistía.)*— Grupos de Resistencia Antifascista Primero de Octubre/Október Elsejei Antifasiszta Ellenálló Csoportok (G. R. A. P. O.)— Hamas-Izz al-Din al-Qassem (a Hamasz terrorista szárnya)*— Loyalist Volunteer Force (LVF)*— Orange Volunteers (OV)— Palestinian Islamic Jihad (PIJ)*— Real IRA*— Red Hand Defenders (RHD)*— Forradalmi Magok/Epanastatiki Pirines*— November 17. Forradalmi Szervezet/Dekati Evdomi Noemvri*— Forradalmi Népfront/Epanastatikos Laikos Agonas (ELA)*— Ulster Defence Association/Ulster Freedom Fighters (UDA/UFF)[1] A *-gal jelölt személyek csak a 4. cikk hatálya alá tartoznak.--------------------------------------------------

Summary:
Pénzeszközök zárolása: terroristák és terrorcsoportok listája
Pénzeszközök zárolása: terroristák és terrorcsoportok listája
Ezen közös álláspont előírja, hogy listát kell készíteni a terrorcselekményekben részt vevő személyekről és csoportokról, akik és amelyek pénzeszközeit és vagyoni értékeit be kell fagyasztani.
JOGI AKTUS
A Tanács közös álláspontja 2001/931/KKBP (2001. december 27.) a terrorizmus leküzdésére vonatkozó különös intézkedések alkalmazásáról.
ÖSSZEFOGLALÓ
Az Európai Tanács 2001. szeptember 21-i rendkívüli ülésszakán a világ előtt álló egyik fő kihívásként határozta meg a terrorizmust, és a terrorizmus elleni küzdelmet az Európai Unió egyik kiemelt célkitűzéseként azonosította. Ezen közös álláspont célja, hogy az ENSZ Biztonsági Tanácsa 1373. (2001) határozatán kívül további intézkedéseket alkalmazzanak a terrorizmus leküzdésére. Konkrétan listát állít össze a terrorcselekményekben érintett személyekről, csoportokról és szervezetekről, akiknek és amelyeknek a pénzeszközeit és egyéb vagyoni értékeit eszközeit be kell fagyasztani a terrorizmus finanszírozása elleni küzdelem részeként.
Fogalommeghatározások
„Terrorcselekményekben részt vevő személyek, csoportok és szervezetek” alatt értendő minden olyan személy, csoport és szervezet, akiről és amelyről pontos adatok bizonyítják, hogy terrorcselekményeket követett el, megkísérli azok elkövetését, vagy terrorcselekmények elkövetését segíti elő.
„Terrorcselekmények” alatt azok a szándékos cselekmények értendők, amelyek a lakosság megfélemlítése, különböző jogellenes kényszer gyakorlása vagy az alapvető politikai, alkotmányos, gazdasági vagy társadalmi felépítés megingatása vagy lerombolása révén súlyos kárt okozhatnak egy országnak vagy nemzetközi szervezetnek. A következők tartoznak a terrorcselekmények körébe:
személy életét vagy testi épségét veszélyeztető támadások;
emberrablás vagy túszejtés;
kormányzati vagy magánintézményben súlyos károsodásának előidézése, beleértve az információs rendszereket is;
közlekedési eszközök – mint például légi járművek és hajók – elfoglalása;
fegyverek, robbanóanyagok vagy nukleáris, biológiai vagy vegyi fegyverek gyártása, birtoklása, megszerzése, szállítása vagy felhasználása;
veszélyes anyagok kibocsátása, tűz, robbanás vagy árvíz előidézése;
víz, energia vagy bármely más alapvető természeti erőforrás szolgáltatásának megzavarása vagy megszakítása;
terroristacsoport tevékenységeinek irányítása vagy azokban való részvétel, beleértve a tevékenységek finanszírozását vagy anyagi erőforrások biztosítását.
Az ilyen bűncselekmények elkövetésével való fenyegetőzés is terrorista bűncselekményként kezelendő.
A közös álláspont továbbá a „terrorista csoportot” olyan szervezett csoportként határozza meg, amely összetételére vagy szervezeti fejlettségére tekintet nélkül, terrorcselekmények egyetértésben történő elkövetésére létesült.
Az érintett személyek és szervezetek listája
A közös állásponthoz csatolt listát az illetékes igazságügyi és rendőri hatóságok állították össze, az uniós országokban végzett nyomozások alapján. A listát legalább félévente frissíteni kell. A listán szerepelnek forradalmár csoportok, valamint az ilyen csoportokhoz tartozó személyek név szerint, többek között:
CIRA (Folytonosság Ír Köztársasági Hadsereg);
ETA (Baszk Haza és Szabadság);
G.R.A.P.O. (Október Elseje Antifasiszta Ellenálló Csoport);
Hamas-Izz al-Din al-Qassem (a Hamász terrorista szárnya);
LVF (Lojalista Önkéntes Erő);
PIJ (Palesztin Iszlám Dzsihád).
Oszáma bin Láden és a vele összeköttetésben álló személyek és csoportok nem szerepelnek a listán, mivel rájuk már vonatkozónak már létezik tanácsi közös álláspont. 2002/402/KKBP (2002. május 27.) az Oszáma Bin Ládennel, az Al-Káida szervezet tagjaival és a Tálibannal, valamint a velük összeköttetésben álló személyekkel, csoportokkal, vállalkozásokkal és szervezetekkel szembeni korlátozó intézkedésekről. A közös álláspontban meghatározott intézkedéseket a Tanács ugyanazon a napon elfogadott 881/2002/EK rendelete alkalmazza.
Az EU és az uniós tagállamok által foganatosítandó intézkedések
Az Európai Unió hatáskörén belül befagyasztja a listán szereplő személyek és csoportok pénzeszközeit és egyéb vagyoni értékeit. Biztosítja továbbá, hogy ezek a személyek és csoportok ne férhessenek hozzá a befagyasztott pénzeszközeit és vagyoni értékeit.
Az uniós országok megfelelő rendőrségi és igazságügyi együttműködés révén nyújtanak egymásnak segítséget a terrorcselekmények megelőzéséhez és azok leküzdéséhez. A tagállamok maradéktalanul élhetnek az uniós jogi aktusok vagy bármely más, kétoldalú vagy nemzetközi megállapodás révén rájuk ruházott hatáskörrel, hogy nyomozást vagy pert indítsanak a listán szereplő bármely személy és szervezet ellen.
Ehhez a közös állásponthoz hasonlóan a Tanács a terrorizmus leküzdéséről szóló 2001/930/KKBP közös álláspontja (2001. december 27.) előírja, hogy be kell fagyasztani az Európai Unió területén terrorcselekményeket elkövető vagy elkövetését megkísérlő, vagy a terrorcselekmények elkövetését elősegítő személyek és csoportok pénzeszközeit és egyéb vagyoni értékeit.
Hivatkozások
Jogi aktus
Hatálybalépés
Az átültetés határideje a tagállamokban
Hivatalos Lap
A Tanács 2001/931/KKBP közös álláspontja
2001.12.27.
–
HL L 344., 2001.12.28.
KAPCSOLÓDÓ OKMÁNYOK
A Tanács 2580/2001/EK rendelete (2001. december 27.) a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről [Hivatalos Lap L 344., 2001.12.28.].
               Ez a rendelet olyan szükséges uniós szintű intézkedés, amely az uniós és az Unión kívüli országok terrorista szervezeteire vonatkozó adminisztratív és igazságügyi eljárásokra épít. A terrorcselekmények mindenféle finanszírozása elleni fellépésre ösztönöz. E célból meghatározza, mit ért „a pénzeszközök és egyéb vagyoni értékek” befagyasztása, a „banki és egyéb pénzügyi szolgáltatások” és a „jogi személy ellenőrzése” alatt. A rendelet továbbá előírja azokat a kivételes eseteket, amikor bizonyos körülmények között felszabadíthatók az értékek.
A rendelet előírja, hogy listát kell készíteni azokról a személyekről, csoportokról és szervezetekről, amelyekre ez vonatkozik, amely listát rendszeresen felül kell vizsgálni és módosítani kell. Ezt a listát későbbi rendeletek és határozatok révén frissítették.
A Tanács 2005/671/IB határozata (2005. szeptember 20.) a terrorista bűncselekményekre vonatkozó információcseréről és együttműködésről [Hivatalos Lap L 253., 2005.9.29.].
See also
Az Európai Bizottság Belügyi Főigazgatóságának terrorizmus általi fenyegetettségről szóló honlapja a terrorizmus elleni küzdelemről (EN)
Utolsó frissítés: 30.03.2010